รัฐบาลไทย-ข่าวทำเนียบรัฐบาล-ธอส. จัดทำมาตรการที่ 23 [M23] ช่วยเหลือลูกค้าสถานะ NPL นานสูงสุด 2 ปี เลือกผ่อนชำระเริ่มต้น 1,000 บาท ดอกเบี้ย  0% นาน 6 เดือน หรือ 1,500 บาท ดอกเบี้ย  0% นาน 9 เดือน
วันจันทร์ที่ 9 มกราคม 2566
09/01/2566
ธอส. จัดทํามาตรการที่ 23 [M23] ช่วยเหลือลูกค้าสถานะ NPL นานสูงสุด 2 ปี เลือกผ่อนชําระเริ่มต้น 1,000 บาท ดอกเบี้ย  0% นาน 6 เดือน หรือ 1,500 บาท ดอกเบี้ย  0% นาน 9 เดือน
ธอส. จัดทํามาตรการ 23 [M23] ช่วยเหลือลูกค้าสถานะ NPL หรือ ลูกค้าที่มีสถานะเป็น NPL ที่อยู่ระหว่างการใช้มาตรการช่วยเหลือหรืออยู่ระหว่างการปรับโครงสร้างหนี้ของธนาคาร ที่ยังได้รับผลกระทบด้านรายได้จากปัญหา COVID-19 หรือจากภาวะเศรษฐกิจ
ธนาคารอาคารสงเคราะห์ จัดทํามาตรการ 23 [M23] ช่วยเหลือลูกค้าสถานะ NPL หรือ ลูกค้าที่มีสถานะเป็น NPL ที่อยู่ระหว่างการใช้มาตรการช่วยเหลือ หรือ อยู่ระหว่างการปรับโครงสร้างหนี้ของธนาคาร ที่ยังได้รับผลกระทบด้านรายได้จากปัญหา COVID-19 หรือจากภาวะเศรษฐกิจ ให้ได้รับความช่วยเหลือนานสูงสุด 2 ปี พร้อมเลือกรับความช่วยเหลือตามความสามารถในการผ่อนชําระ ประกอบด้วย เลือกผ่อนชําระเริ่มต้น 1,000 บาท คิดอัตราดอกเบี้ย 0% ต่อปี นาน 6 เดือน หรือ เลือกผ่อนชําระเริ่มต้น 1,500 บาท อัตราดอกเบี้ย 0% ต่อปี นาน 9 เดือน ลงทะเบียนแจ้งความประสงค์เข้ามาตรการผ่าน Application : GHB ALL BFRIEND ตั้งแต่วันที่ 9 มกราคม – 30 มิถุนายน 2566
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า จากการที่คณะกรรมการกองทุนพัฒนาระบบสถาบันการเงินเฉพาะกิจ มีมติเห็นชอบการขยายระยะเวลาปรับลดอัตราเงินนําส่งเข้ากองทุนพัฒนาระบบสถาบันการเงินเฉพาะกิจเหลือ 0.125% ต่อปี จากเดิม 0.25% ต่อปี ของยอดเงินที่ได้รับจากประชาชนออกไปอีก 1 ปี ในปี 2566 ธอส. ในฐานะสถาบันการเงินเฉพาะกิจของรัฐ ที่มีพันธกิจ “ทําให้คนไทยมีบ้าน” จึงพร้อมนําเงินดังกล่าวไว้ช่วยเหลือลูกค้าที่ยังคงได้รับผลกระทบด้านรายได้จาก COVID-19 หรือ จากสภาวะเศรษฐกิจ ด้วยการจัดทํามาตรการที่ 23 [M23] สําหรับลูกค้าสถานะ NPL หรือ ลูกค้าที่มีสถานะเป็น NPL ที่อยู่ระหว่างการใช้มาตรการช่วยเหลือ หรืออยู่ระหว่างการปรับโครงสร้างหนี้ของธนาคารที่กู้เงินกับธนาคารมาแล้วไม่น้อยกว่า 2 ปี ให้สามารถใช้อัตราดอกเบี้ยพิเศษและเงินงวดผ่อนชําระต่ําเป็นระยะเวลานานสูงสุด 2 ปี หรือตั้งแต่วันที่ 9 มกราคม 2566 เป็นต้นไป โดยลูกค้าสามารถเลือกรับความช่วยเหลือตามความสามารถในการผ่อนชําระของตนเองได้ ดังนี้
แนวทางที่ 1 : ผ่อนชําระเงินงวดเดือนที่ 1 - 6 จํานวน 1,000 บาท (ตัดชําระเงินต้นทั้งหมด) อัตราดอกเบี้ย 0% ต่อปี, เดือนที่ 7-12 ผ่อนชําระเงินงวดคํานวณจากอัตราดอกเบี้ย 1.90 % +100 บาท, เดือนที่ 13-18 ผ่อนชําระเงินงวดคํานวณจากอัตราดอกเบี้ย 2.90 % +100 บาท และเดือนที่ 19-24 ผ่อนชําระเงินงวดคํานวณจากอัตราดอกเบี้ย MRR-2.00% +100 บาท กรณีลูกหนี้ชําระเกินที่ธนาคารกําหนดให้นําไปตัดดอกเบี้ยค้างชําระของลูกหนี้ (ถ้ามี)
แนวทางที่ 2 : ผ่อนชําระเงินงวดเดือนที่ 1 - 9 จํานวน 1,500 บาท (ตัดชําระเงินต้นทั้งหมด) อัตราดอกเบี้ย 0% ต่อปี, เดือนที่ 10-14 ผ่อนชําระเงินงวดคํานวณจากอัตราดอกเบี้ย 1.90 % +100 บาท, เดือนที่ 15-19 ผ่อนชําระเงินงวดคํานวณจากอัตราดอกเบี้ย 2.90% +100 บาท และเดือนที่ 20-24 ผ่อนชําระเงินงวดคํานวณจากอัตราดอกเบี้ย MRR-2.00% +100 บาท กรณีลูกหนี้ชําระเกินที่ธนาคารกําหนดให้นําไปตัดดอกเบี้ยค้างชําระของลูกหนี้ (ถ้ามี)
ทั้งนี้ ลูกค้าที่มีความประสงค์เข้าร่วมมาตรการที่ 23 สามารถลงทะเบียนแจ้งความประสงค์เข้าร่วมมาตรการได้ผ่านทาง Application : GHB ALL BFRIEND และสาขาธนาคารทั่วประเทศ ตั้งแต่วันที่ 9 มกราคม – 30 มิถุนายน 2566 โดยต้องส่งหลักฐานการได้รับผลกระทบทางรายได้จากการประกอบอาชีพ/ธุรกิจ/การค้า เนื่องจากการแพร่ระบาดของ COVID-19 เช่น หนังสือรับรองการลดวัน/เวลา/เงินเดือน/ค่าจ้าง หรือถูกเลิกจ้างจากหน่วยงานต้นสังกัด/นายจ้าง เป็นต้น ให้ธนาคารพิจารณาด้วยการ Upload ผ่านทาง Application : GHB ALL BFRIEND กรณีที่ลูกค้าไม่มีสมาร์ทโฟนสามารถกรอกข้อมูลเพื่อลงทะเบียนแจ้งความประสงค์ได้ที่สาขาธนาคารทั่วประเทศ สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL, GHB ALL GEN และ www.ghbank.co.th